eo es eo eo tr eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo
La 10an de decembro estos speciala KER-ekzamensesio en Meksiko
Esperanto por hispanparolantoj ĉe Duolingo aperos en venontaj semajnoj*
Internacia Mikrofilm-Konkurso "Teo kaj Amo"*
http://esperanto-mexico.org/eo/internacia-mikrofilm-konkurso-teo-kaj-amo       Kiel nia lingvo Esperanto, teo povas roli kiel perilo por amo. Bonvolu rakonti per filmeto pri teo kaj amo, vi havos ŝancon   senpage vojaĝi al   Ĉinio  .     Foje diris Julio Baghy:  “Amo kreas pacon, paco konservas humanecon, kaj humaneco estas la plej alta idealismo.”  Amo estas la kerno de nia lingvo Esperanto. Kaj Teo, kiun trinkas ĉiutage du trionoj de la monda loĝantaro, estas la magia trinkaĵo, kiu vekas energion kaj iniciatas la vivmanieron de paco kaj amo. Tion celas ankaŭ nia lingvo Esperanto.     Do aliĝu!  Rakontu  pri teo kaj amo per mallongaj filmoj! Ni estas pretaj gastigi vin en Ĉinio!          Subtemo - decidata de vi!!!       Thu, 09 Jun 2016 17:20:00 +0000 Mallely 762 at http://esperanto-mexico.org
Nova rekmetoda kurso de Esperanto senpage elŝuteblas*
http://esperanto-mexico.org/eo/nova-rekmetoda-kurso-de-esperanto-senpage-el%C5%9Duteblas       La  aplikaĵo  por lerni Esperanton, kiun Internacia Esperanto-Instituto en Hago lanĉis, jam  senpage   elŝuteblas  ĉe Google-butiko ( https://play.google.com/store/apps/details?id=com.embarcadero.esperanto ) kaj estas trovebla ankaŭ ĉe pli simpla plusenda adreso:  www.iei.nl/apo.htm . Ĝi estas  bazita  sur la tre konata  Esperanto - kurso  "Esperanto per rekta metodo" de Stano Marček.     Piet Buijnsters, la programisto, uzis por ĝi la tre trafajn kaj instruajn bildojn (desegnaĵojn) de Linda Marčekova el la kursolibro kaj kiam oni klakas au tuŝas la tekstojn de la kurso, oni tuj povas aŭdi la  klaran   prononcadon .     * Prenita de “Gazetaraj Komunikoj de UEA #614”.       Sat, 14 May 2016 21:44:26 +0000 Mallely 757 at http://esperanto-mexico.org
Esperanto en 12 tagoj!*
http://esperanto-mexico.org/eo/esperanto-en-12-tagoj       En pasintaj tagoj aperis la hispana elektronika versio de  kurso  bazita sur la “ Zagreba   metodo ”, kiu kreiĝis en la urbo Zagrebo kaj kiun inter 1979 kaj 1985 oni konstante kontrolis kaj  plibonigis .      Tiu ĉi maniero instrui Esperanton al gelernantoj enhavas la  500  plej uzatajn  morfemojn  laŭ studo el Zlatko Tišljar, unu el la aŭtoroj de la metodo.     Do danke al la laboro de Enric Baltasar,  hispanlingvanoj  povas lerni la plej bazajn aferojn de la internacia lingvo en  12   tagoj .     La  kurson  vi trovos en la sekva ligo:  http://learn.esperanto.com/es/      * Verkis: Mallely Martínez.       Wed, 04 May 2016 21:14:13 +0000 Mallely 752 at http://esperanto-mexico.org
Konkurso "Poezio el ĉiuj ĉieloj", limdato: la 21-a de majo 2016*
http://esperanto-mexico.org/eo/konkurso-poezio-el-%C4%89iuj-%C4%89ieloj-limdato-la-21-de-majo-2016        Konkurso   kun la subteno de la kumunumo de S-ta Anĝelo de Brolo (Mesino - Sicilio) kaj de   Itala     Esperanto  -  Federacio  .      Rajtas partopreni  ĉiuj   poetoj  el nia planedo, per poeziaĵoj en la itala lingvo, en Esperanto, aŭ en ambaŭ lingvoj.     Oni devas sendi retpoŝte (en formato word) al  samideano@hotmail.it > nur  unu   poeziaĵon  ne pli longan ol 50 (kvindek) versoj.     La verkoj devas esti  neeldonitaj  kaj neniam premiitaj antaŭe.     La tuta  regularo  kun la aliĝilo estas akirebla ĉe  http://iconcorsidisamideano.altervista.org/KonkursoPoemojIII.html       Sat, 23 Apr 2016 21:39:04 +0000 Mallely 746 at http://esperanto-mexico.org
Inaŭguriĝis la 2a filmkonkurso "Teo kaj Amo" en Hangzhou*
http://esperanto-mexico.org/eo/ina%C5%ADguri%C4%9D-la-2a-filmkonkurso-teo-kaj-amo-en-hangzhou        La 17an de aprilo en Hangzhou, ĉefurbo de Zhejiang-provinco, inaŭguriĝis la 2a   filmkonkurso   "Teo kaj Amo".      La konkurso estas organizita de  Ĉina   Radio   Internacia  kaj la hangzhou-a registaro. Esperanto-Redakcio de Ĉina Radio Internacia, Zhejiang-a Agrikultura kaj Forstokultura Universitato kaj Ĉina Te-urba Asocio por Popularigi Te-Markon respondecas pri konkretaj aranĝoj. Ĝi estas aktivado de  kultura   interŝanĝo  per Esperanto.     Chen Hongying, vicurbestro de Hangzhou diris, ke Hangzhou estas historia urbo kun belaj pejzaĝo; inter la jaro 2014 ĝis 2015 la unua filmkonkurso gajnis grandan sukceson. Ŝi esperas, ke la 2a filmkonkurso plu ludos  gravan   rolon  por antaǔenpuŝi internacian te-kulturan interŝanĝon.     Ren Qian, vicdirektoro de Ĉina Radio Internacia, diris, ke minifilmo estas nova kultura formo en la nuna periodo, kaj tre  alloga  precipe por  junuloj ; bonaj minifilmoj havas grandajn rolojn por antaŭenigi la kulturan interŝanĝon. Li esperas, ke la filmkonkurso daǔre prezentos bonajn rakontojn kaj  amikecon  inter homoj en diversaj lokoj de la mondo.      Tue, 19 Apr 2016 13:56:16 +0000 Mallely 744 at http://esperanto-mexico.org
UEA planas aĉeti loĝejon por volontuloj en Roterdamo*
http://esperanto-mexico.org/eo/uea-planas-a%C4%89eti-lo%C4%9Dejon-por-volontuloj-en-roterdamo       La Estraro de UEA planas aĉeti  loĝejon  kun pluraj dormoĉambroj  por   volontuloj  en Roterdamo. Momente ne eblas akcepti volontulojn facile, ĉar dormo-spaco en la Centra Oficejo estas tre limigita kaj hoteloj estus tre multekostaj. Tamen volontulaj  laborfortoj  sur la diversaj agadkampoj de UEA estas nepre  bezonataj , kaj multaj junuloj, mezaĝuloj aŭ pensiuloj pretas labori volontule por UEA en Roterdamo dum kelksemajna aŭ kelkmonata periodo. "Ni starigis nian Volontulan Servon jam en la sepdekaj jaroj, sed nun la havebleco de eŭropaj subvencioj ebligas ĝian plivastigon," klarigas Mark Fettes, Prezidanto de UEA. "Nia Estraro vidas en tio multajn  avantaĝojn . Volontuloj ne nur helpas en la realigo de plej diversaj laboroj, sed krome post spertiĝo povos pli efike labori por plifortigi la movadon en siaj hejmlokoj." Por financi la aĉeton de volontula loĝejo, la Estraro lanĉas tutmondan  donackampanjon . "Ĉiuj kontribuoj, ĉu grandaj, ĉu etaj, estas bonvenaj," diras Martin Schäffer, Ĝenerala Sekretario de UEA. "Krome eblas pruntedoni monon al UEA je malgranda au nenia interezo por helpi al la realigo de la projekto." La Estraro jam konfidis al teamo de oficistoj la taskon esplori pri taŭgaj loĝejoj en Roterdamo, sub la gvido de Vica Ĝenerala Direktoro Veronika Poór.      Wed, 02 Mar 2016 20:04:30 +0000 Mallely 738 at http://esperanto-mexico.org
FILMKONKURSO PRI AMIKECO EN UK*
http://esperanto-mexico.org/eo/filmkonkurso-pri-amikeco-en-uk       Universalaj Kongresoj estas bona okazo por renkonti  geamikojn  kaj ekhavi novajn. Por doni atenton al la kongresaj amikecoj, kadre de la Semajno de Internacia Amikeco ( http://uea.org/teko/artikoloj/sia ) UEA okazigas  konkurson  pri amatoraj filmoj kiuj traktas tiun fenomenon. Autoroj de la plej popularaj filmetoj  gajnos  senpagan kongresalighon por sia amiko. Ĉu vi konatiĝis kun nova amiko en Universala Kongreso? Ĉu vi renkontis aŭ planas renkonti viajn geamikojn en UK? Ĉu vi havas  kortuŝajn  aŭ frenezajn rememorojn el la kongreso?  Rakontu pri tio!  La konkurso okazos en la sociretejo Facebook, kie la gajnintojn elektos la  publiko : la premion ricevos aŭtoroj de la plej popularaj filmoj. La aliĝo al la konkurso estas senpaga kaj ĝi okazas aŭtomate post la aldono de la kradvorto  #uk2016amikeco . La filmojn oni povas alŝuti ĝis la 31-a de marto 2016. La gajnintoj – kolektintoj de la plej multaj ŝatoklakoj – estos anoncitaj la 4-an de aprilo 2016. En la konkurso povas partopreni  ĉiu  interesito. Ne gravas la tekniko – la filmo povas esti kolora au nigra-blanka, ankaŭ registrita per poŝtelefono. Tamen, ĝi devas esti en  Esperanto  kaj ĝia daŭro ne povas superi tri minutojn. Ĉiu povas anonci por la konkurso plurajn filmetojn.      Fri, 26 Feb 2016 02:12:29 +0000 Mallely 735 at http://esperanto-mexico.org
21a de februaro – Internacia Tago de la Gepatra Lingvo*
http://esperanto-mexico.org/eo/21a-de-februaro-%E2%80%93-internacia-tago-de-la-gepatra-lingvo        Kial ni esperantistoj festas tiun tagon?      La  21 - an  de  februaro  en 1952 la polico pafmortigis plurajn manifestaciantajn studentojn. Tio okazis en la universitato de Dako, en Bangladeŝo (Banglujo). Tiuj studentoj manifestaciis por ke oni  agnosku  la ekziston de ilia  gepatra   lingvo , la bengala (bangla), kiun oni volis forigi de la universitato favore al lingvo «pli granda», parolata de la fortuloj de tiu momento.     Temas pri io, kio ripetiĝas, en diversaj formoj, daŭre tra la tuta mondo kaj tra la tuta historio ne nur en Banglujo sed ankaŭ, ekzemple, en Nederlando, kie la parlamento la 29-an de septembro 2015 aprobis planon por  laŭgrada   forigo  de la nederlanda el la elementaj lernejoj favore al la angla.     Ne temas pri unikaj okazaĵoj. En Banglujo kaj en Nederlando temas pri okazo laŭ la sama logiko: mi estas la fortulo, vi silentu kaj eventuale, se vi volas paroli, vi parolu mian lingvon». Aliflanke kiel ĉiuj lingvistoj diras al ni (ni citas unu el ili, Ken Hale): «Kiam lingvo mortas, ni  perdas  grandan  intelektan   riĉecon , kvazaŭ oni faligis bombon sur la muzeo Louvre.»     La 17-an de novembro 1999  Unesko  proklamis la  21-an de februaro  la   Internacia Tago de la Gepatra Lingvo  . En 2007 ankaŭ la Ĝenerala Asembleo de Unuiĝintaj Nacioj alvokis la membroŝtatojn por « Antaŭenpuŝi la konservadon kaj protektadon de ĉiuj lingvoj uzataj de la popoloj de la mondo. », samtempe deklarante la jaron  2008 Internacia Jaro de Lingvoj .      Sun, 14 Feb 2016 02:58:32 +0000 Mallely 733 at http://esperanto-mexico.org
"Bona kuracisto" subtitolita en Esperanto*
http://esperanto-mexico.org/eo/bona-kuracisto-subtitolita-en-esperanto        Sube vi trovos la ligon al   korea     televidprogramo  , kiun oni   subtitolis   en Esperanto (ĝis nun epizodo 1), ĝi nomiĝas “  Bona     kuracisto  ”. Ĝi temas pri kuracisto kun aŭtismo. Park Shi On havas enormajn   kapablojn   sed lia perturbo havigas al li plurajn   malfacilaĵojn  ...       http://www.viki.com/videos/1008454v-good-doctor-episode-1       Indas mencii ke la programo estis  tradukita  en pli ol 30 lingvoj.      Multan   dankon  al homoj, kiuj daŭras la tradukadon de la sekvaj epizodoj al esperanto, ni estos atentaj pri la  rezultoj !      Tue, 12 Jan 2016 03:56:55 +0000 Mallely 726 at http://esperanto-mexico.org
Feliĉajn jarfinajn festojn kaj sukcesan 2016!
http://esperanto-mexico.org/eo/feli%C4%89ajn-jarfinajn-festojn-kaj-sukcesan-2016      Meksika Esperanto Federacio deziras ke vi havu belajn kaj feliĉajn  jarfinajn festojn  kune kun via familio, amikoj kaj ĉiuj amataj homoj, ke paco estu ĉe vi kaj ke la  venonta 2016  estu plena je sano, amo, amikeco, mono kaj ke vi realigu viajn planojn. Kompreneble ke vi ne forgesu vian Esperantan flankon, ke vi kune kun ni multe  esperantumu  por antaŭeniri la movadon kaj  plibonigi  ĝian staton.       Thu, 24 Dec 2015 06:11:18 +0000 Mallely 720 at http://esperanto-mexico.org
En amika etoso okazis la Zamenhofa tago en la Ĉefurbo de Meksiko*
http://esperanto-mexico.org/eo/en-amika-etoso-okazis-la-zamenhofa-tago-en-la-%C4%89efurbo-de-meksiko        Meksika Esperanto-Federacio okazigis hieraŭ la   tradician   “Zamenhofa tago” en la Esperanta domo, kiu troviĝas en la ĉefurbo de la lando.   Partoprenis   en ĝi   pli   ol   30     homoj  , kiuj venis je diversaj horoj ĉar la evento komenciĝis je la 12a kaj la lastaj homoj foriris iom post la 19a.      Post konatiĝo kaj babilado inter ĉeestantoj, kiuj venis unue, ĉiuj  kantis  esperante la “ matenkanton ” pro la 156a naskiĝo de Ludoviko Zamenhof, tuj poste tri el  novaj   esperantoparolantoj  tranĉis la kukon kaj ni kune manĝis ĝin.     Dum oni atendis la tagmanĝon, la homoj  salutis  interrete aliajn E-parolantojn de la  mondo , diversaj uloj kantis esperante kaj aliaj atente rigardis kaj aĉetis materialojn de la  libroservo  profitante la nunan rabaton. Iom post la 3a ni tagmanĝis, faris grupan foton kaj ni ankoraŭ  festis   longe .      Tue, 15 Dec 2015 01:48:04 +0000 Mallely 716 at http://esperanto-mexico.org
Gajnintoj de Esperantaj libroj dum la Zamenhofa tago 2015
http://esperanto-mexico.org/eo/gajnintoj-de-esperantaj-libroj-dum-la-zamenhofa-tago-2015        Dum la festo pri la Zamenhofa tago, okazinta la 13an de decembro 2015 en la ĉefurbo de la lando, Meksika Esperanto Federacio   lotumis   E-librojn por ĉeestantoj sed ankaŭ por   membroj  , kiuj loĝas en aliaj ŝtatoj de Meksiko kaj la gajnintoj estis la sekvaj homoj:      Martha Carmona el Ciudad Juárez, Chihuahua     Florencio Cruzaley el Morelia, Michoacán     Josué David Gómez el Cortázar, Guanajuato     David López el San Luis Potosí, SLP.     Regina Reichert el Querétaro     Do ni petas ilin  kontakti nin  al  estraro@esperanto-mexico.org  por kunakordi pri la sendado de la donaco.      GRATULON AL ILI KAJ DANKON PRO VIA APOGO AL MEF!        Tue, 15 Dec 2015 00:20:30 +0000 Mallely 719 at http://esperanto-mexico.org